**NOTĂ INFORMATIVĂ**

**la proiectul hotărîrii Guvernului**

**„Cu privire la alocarea mijloacelor financiare”**

|  |
| --- |
| * + - 1. **Denumirea autorului şi, după caz, a participanţilor la elaborarea proiectului** |
| Proiectul hotărârii Guvernului „Cu privire la alocarea mijloacelor financiare”  (în continuare – proiect) este elaborat de Ministerul Finanțelor. |
| **2. Condiţiile ce au impus elaborarea proiectului de act normativ şi finalităţile urmărite** |
| Proiectul prenotat este elaborat în contextul acordării unui sprijin din partea statului unor categorii de populaţie în vederea asigurării cu spaţiu locativ. |
| **3. Descrierea gradului de compatibilitate pentru proiectele care au ca scop armonizarea legislaţiei naţionale cu legislaţia Uniunii Europene** |
| Prezentul proiect de hotărâre nu contravine legislației UE. |
| **4. Principalele prevederi ale proiectului şi evidenţierea elementelor noi** |
| Proiectul dat este elaborat în baza Hotărîrii Guvernului nr.836 din 13 septembrie 2010 ”Cu privire la acordarea indemnizațiilor unice pentru construcția sau procurarea spațiului locativ, sau restaurarea caselor vechi unor categorii de cetățeni”. Potrivit punctului 1 al Hotărîrii Guvernului nr.836/2010 se acordă indemnizații unice pentru construcția unei case individuale ori a unei locuinţe cooperatiste, sau procurarea spațiului locativ, sau restaurarea caselor vechi unor categorii de cetăţeni care, nu au beneficiat de credite preferenţiale de la instituţiile financiare şi nu au fost asigurați cu spaţiu locativ la situația din 22 octombrie 2004.  Proiectul în cauză prevede alocarea mijloacelor financiare de la bugetul de stat autorităţilor administraţiei publice locale de nivelul al doilea în sumă totală de **246,0** mii lei, întru acordarea indemnizaţiilor unice pentru **5** beneficiari din **4** raioane (1 participanț la acțiunile de luptă pentru apărarea integrității teritoriale și independenței Republicii Moldova, 1 participanț la acțiunile de luptă din Afganistan și 2 persoane a căror dizabilitate este în legătură cauzală cu catastrofa de la Cernobîl). |
| **5. Fundamentarea economico-financiară** |
| Implementarea prevederilor proiectului necesită cheltuieli financiare din bugetul de stat în sumă de **246,0 mil lei**.  În bugetul de stat pentru anul 2020 în acest scop sînt precizate mijloace financiare în volum de **1695,1** mii lei, din care la moment sînt executate 381,6 mii lei. |
| **6. Modul de încorporare a actului în cadrul normativ în vigoare** |
| Aprobarea proiectului hotărârii Guvernului „Cu privire la alocarea mijloacelor financiare”nu va genera modificări și în textul altor acte normative. |
| **7. Avizarea şi consultarea publică a proiectului** |
| În scopul respectării prevederilor Legii nr. 239/2008 privind transparența în procesul decizional, proiectul Hotărîrii Guvernului a fost plasat pe pagina web oficială a Ministerului Finanțelor [www.mf.gov.md](http://www.mf.gov.md), compartimentul Transparența decizională, Procesul decizional. |
| **8. Constatările expertizei anticorupție** |
| Proiectul va fi supus expertizei anticorupție de către Centrul Național Anticorupție în conformitate cu art. 35 din Legea nr. 100/ 2017 cu privire la actele normative. |
| **9. Constatările expertizei juridice** |
| Proiectul va fi supus expertizei juridice de către Ministerul Justiției în conformitate cu art. 37 din Legea nr. 100/ 2017 cu privire la actele normative. |

**Viceprim-ministru,**

**Ministru al Finanțelor Serghei PUȘCUȚA**